**ELŐTERJESZTÉS**

**Szombathely Megyei Jogú Város Közgyűlésének 2019. június 18-i ülésére**

**Javaslat szervezetek 2019. évi támogathatóságának jóváhagyására**

Szombathely Megyei Jogú Város Önkormányzata Közgyűlésének (a továbbiakban: Közgyűlés) az önkormányzat 2019. évi költségvetéséről szóló 5/2019. (IV.1.) önkormányzati rendelet 11. § (11) bekezdése alapján az önkormányzat által alapított és fenntartott költségvetési intézmények kivételével támogatás éves 10.000 eFt összeghatár felett annak adható, aki a működésének egészét tekintve a 2018. év teljes pénzügyi, szakmai beszámolóját, valamint a 2019. évi pénzügyi, szakmai tervét benyújtja, és az alapján a Közgyűlés a támogathatóságát jóváhagyta. Amely szervezet 2018. évben 10.000 eFt összeghatár felett kapott támogatást, 2019. évben csak akkor kaphat támogatást, ha a működésének egészét tekintve a 2018. év teljes pénzügyi, szakmai beszámolóját benyújtja, és az alapján a Közgyűlés a támogathatóságát jóváhagyta. Fenti rendelkezés az alábbi szervezet 2019. évi támogatását érinti:

Javaslat a Pécsi Tudományegyetem Egészségtudományi Kar Szombathelyi Képzési Központja 2019. évi támogatásának jóváhagyására

Szombathely Megyei Jogú Város Önkormányzata 2013. július 1. napjától határozatlan időre szóló együttműködési megállapodást kötött a Pécsi Tudományegyetemmel. A megállapodásban Önkormányzatunk vállalta, hogy évente 10 millió Ft támogatást biztosít az Egészségtudományi Kar Szombathelyi Képzési Központja működésének támogatására.

A Közgyűlés 2019. évben az Egyéb más ágazathoz nem sorolható intézmények és feladatok kiadásai között külön tételsoron biztosította a megállapodásban fogalt, összesen 10.000.000,- Ft támogatást a Pécsi Tudományegyetem Egészségtudományi Kar Szombathelyi Képzési Központja számára. A fenti rendelkezésekre hivatkozva a Pécsi Tudományegyetem a támogatás feltételeinek teljesítésére a szükséges dokumentumokat benyújtotta. Az Egyetem 2018. évi pénzügyi, szakmai beszámolója és 2019. évi pénzügyi terve az előterjesztés 1. számú mellékletét képezi.

Javaslat a Vas Megyei Rendőrfőkapitányság 2019. évi támogatásának jóváhagyására

Szombathely Megyei Jogú Város Önkormányzata már régóta az éves költségvetésében
10 mFt támogatást biztosít a Szombathelyi Rendőrkapitányságnak Szombathely város közbiztonságának javítására. A Közgyűlés 2019. évben az Egyéb más ágazathoz nem sorolható intézmények és feladatok kiadásai között külön tételsoron biztosította a 10.000.000,-Ft támogatást a Szombathelyi Rendőrkapitányság számára. A fenti rendelkezésekre hivatkozva a Vas Megyei Rendőr-főkapitányság a támogatás feltételeinek teljesítésére a szükséges dokumentumokat benyújtotta. A Vas Megyei Rendőr-főkapitányság 2018. évi pénzügyi, szakmai beszámolója és 2019. évi pénzügyi terve az előterjesztés 2. számú mellékletét képezi.

Tájékoztatom a Tisztelt Közgyűlést, hogy az előterjesztés mellékletei elektronikus úton érhetőek el a [www.szombathely.hu/Közgyűlés/e-közgyűlés/2019](http://www.szombathely.hu/K%C3%B6zgy%C5%B1l%C3%A9s/e-k%C3%B6zgy%C5%B1l%C3%A9s/2019) alatt. Kérem egyúttal, hogy az előterjesztést megtárgyalni, és a határozati javaslatokat elfogadni szíveskedjék.

**Szombathely, 2019. június „ ”**

**/: Dr. Puskás Tivadar :/**

**I.**

**HATÁROZATI JAVASLAT**

**…../2019. (VI.18.) Kgy. számú határozat**

1. Szombathely Megyei Jogú Város Önkormányzata Közgyűlése az önkormányzat 2019. évi költségvetéséről szóló 5/2019. (IV. 1.) önkormányzati rendelet 11. § (11) bekezdése alapján a Pécsi Tudományegyetem 2018. évi pénzügyi, szakmai beszámolóját, valamint a 2019. évi pénzügyi tervét megtárgyalta, és az Egyetem 2019. évi támogatását jóváhagyja.
2. A Közgyűlés felhatalmazza a polgármestert, hogy a Pécsi Tudományegyetemmel az Egészségtudományi Kar Szombathelyi Képzési Központ működésének támogatására vonatkozó támogatási szerződést a 2019. évi költségvetésben megállapított és elfogadott összeggel aláírja.

**Felelős:** Dr. Puskás Tivadar polgármester

 Koczka Tibor alpolgármester

 Illés Károly, alpolgármester

 Dr. Károlyi Ákos jegyző

 /a végrehajtás előkészítéséért:

 Dr. Bencsics Enikő, az Egészségügyi és Közszolgálati Osztály vezetője

 Stéger Gábor, a Közgazdasági és Adó Osztály vezetője/

**Határidő:** azonnal (1. pont vonatkozásában)

 2019. június 30. (2. pont vonatkozásában)

**II.**

**HATÁROZATI JAVASLAT**

**…../2019. (VI.18.) Kgy. számú határozat**

1. Szombathely Megyei Jogú Város Önkormányzata Közgyűlése az önkormányzat 2019. évi költségvetéséről szóló 5/2019. (IV. 1.) önkormányzati rendelet 11. § (11) bekezdése alapján a Vas Megyei Rendőr-főkapitányság 2018. évi pénzügyi, szakmai beszámolóját, valamint a 2019. évi pénzügyi tervét megtárgyalta, és a Vas Megyei Rendőr-főkapitányság 2019. évi támogatását jóváhagyja.
2. A Közgyűlés felhatalmazza a polgármestert, hogy a Vas Megyei Rendőr-főkapitánysággal a Szombathelyi Rendőrkapitányság támogatására vonatkozó támogatási szerződést a 2019. évi költségvetésben megállapított és elfogadott összeggel aláírja.

**Felelős:** Dr. Puskás Tivadar polgármester

 Dr. Károlyi Ákos jegyző

 /a végrehajtás előkészítéséért:

 Keringer Zsolt, az Informatikai, Minőségügyi és Gondnoksági Kabinet vezetője, Stéger Gábor, a Közgazdasági és Adó Osztály vezetője/

**Határidő:** azonnal (1. pont vonatkozásában)

 2019. július 30. (2. pont vonatkozásában)